CELEX: 32009L0089
Language: lt
Date: 1248912000000
Title: 2009 m. liepos 30 d. Komisijos direktyva 2009/89/EB, iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą azotą (Tekstas svarbus EEE)

31.7.2009   
            
            
               LT
            
            
               Europos Sąjungos oficialusis leidinys
            
            
               L 199/19
            
         
      KOMISIJOS DIREKTYVA 2009/89/EB
   2009 m. liepos 30 d.
   iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą azotą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:
   
               (1)
            
            
               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra azotas.
            
         
               (2)
            
            
               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar azotą galima naudoti 18-to tipo produktams – insekticidams, kaip nustatyta Direktyvos 98/8/EB V priede.
            
         
               (3)
            
            
               Airija paskirta ataskaitą rengiančia valstybe nare ir 2007 m. lapkričio 13 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.
            
         
               (4)
            
            
               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2008 m. lapkričio 28 d. Biocidinių produktų nuolatinis komitetas peržiūros išvadas įtraukė į vertinimo ataskaitą.
            
         
               (5)
            
            
               Remiantis atliktais tyrimais, galima daryti išvadą, kad biocidinius produktus, kurių sudėtyje yra azoto, naudojant kaip insekticidus turėtų būti tenkinami Direktyvos 98/8/EB 5 straipsnio reikalavimai. Todėl azotą reikėtų įtraukti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurių sudėtyje yra azoto ir kurie naudojami kaip insekticidai, autorizacijos liudijimai, kaip numatyta Direktyvos 98/8/EB 16 straipsnio 3 dalyje.
            
         
               (6)
            
            
               Ne visi galimi naudojimo būdai įvertinti Bendrijos lygmeniu. Todėl tikslinga, kad valstybės narės įvertintų aplinkos terpėms ir populiacijoms keliamą pavojų, kuris dar nebuvo tinkamai įvertintas Bendrijos lygmeniu, ir išduodamos produktų autorizacijos liudijimus užtikrintų, kad būtų imtasi tinkamų priemonių arba būtų nustatyti specialūs reikalavimai, siekiant nustatytą pavojų sumažinti iki priimtino.
            
         
               (7)
            
            
               Atsižvelgiant į vertinimo ataskaitos išvadas, tikslinga reikalauti, kad išduodant produktų, kurių sudėtyje yra azoto ir kurie naudojami kaip insekticidai, autorizacijos liudijimus būtų taikomos specialiosios pavojaus mažinimo priemonės. Visų pirma, produktai turėtų būti parduodami tik kvalifikuotiems specialistams, naudojantiems saugius darbo metodus ir saugias darbo sistemas, skirtus kuo mažesnei rizikai užtikrinti, ir tik tokie kvalifikuoti specialistai turėtų naudoti tuos produktus.
            
         
               (8)
            
            
               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos azoto, būtų sudarytos vienodos rinkos sąlygos ir kad biocidinių produktų rinka veiktų tinkamai.
            
         
               (9)
            
            
               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įtraukimo dienos.
            
         
               (10)
            
            
               Po medžiagos įtraukimo valstybėms narėms reikėtų nustatyti pagrįstą laikotarpį Direktyvos 98/8/EB 16 straipsnio 3 dalies nuostatoms įgyvendinti, visų pirma išduoti, keisti ar panaikinti 18-to tipo produktams naudojamų biocidinių produktų, kurių sudėtyje yra azoto, autorizacijos liudijimus, siekiant užtikrinti jų atitiktį Direktyvai 98/8/EB.
            
         
               (11)
            
            
               Todėl Direktyva 98/8/EB turėtų būti atitinkamai iš dalies pakeista.
            
         
               (12)
            
            
               Šioje direktyvoje numatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2010 m. rugpjūčio 31 d. priima ir skelbia įstatymus ir kitus teisės aktus, būtinus šiai direktyvai įgyvendinti.
   Tas nuostatas jos taiko nuo 2011 m. rugsėjo 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2009 m. liepos 30 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 123, 1998 4 24, p. 1.
   
      (2)  OL L 325, 2007 12 11, p. 3.
   
      PRIEDAS
      Į Direktyvos 98/8/EB I priedą įtraukiamas šis įrašas Nr. 27:
      
         
                     Nr.
                  
                  
                     Bendrinis pavadinimas
                  
                  
                     IUPAC pavadinimas
                     Identifikacijos numeriai
                  
                  
                     Minimali veikliosios medžiagos koncentracija rinkai pateikiamame biocidiniame produkte
                  
                  
                     Įtraukimo data
                  
                  
                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl jame esančių veikliųjų medžiagų įtraukimo)
                  
                  
                     Įtraukimo galiojimo pabaiga
                  
                  
                     Produkto tipas
                  
                  
                     Specialiosios nuostatos (1)
                     
                  
               
                     „27
                  
                  
                     Azotas
                  
                  
                     Azotas
                     EB Nr. 231–783–9
                     CAS Nr. 7727–37–9
                  
                  
                     999 g/kg
                  
                  
                     2011 m. rugsėjo 1 d.
                  
                  
                     2013 m. rugpjūčio 31 d.
                  
                  
                     2021 m. rugpjūčio 31 d.
                  
                  
                     18
                  
                  
                     Pagal 5 straipsnį ir VI priedą, vertindamos paraiškas išduoti produkto autorizacijos liudijimą valstybės narės įvertina, jei tinka atitinkamo produkto atžvilgiu, kokios populiacijos galėtų patirti produkto poveikį, ir įvertina naudojimo arba poveikio scenarijus, kurie nebuvo tinkamai įvertinti Bendrijos lygmeniu.
                     Išduodamos produkto autorizacijos liudijimą valstybės narės įvertina pavojų ir vėliau užtikrina, kad būtų imtasi reikiamų priemonių arba kad būtų nustatyti specialūs reikalavimai, siekiant nustatytą pavojų sumažinti iki priimtino.
                     Produkto autorizacijos liudijimas gali būti išduodamas, jei iš paraiškos matyti, kad pavojus gali būti sumažintas iki priimtino.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:
                     
                                 1)
                              
                              
                                 produktai gali būti parduodami tik profesionaliems naudotojams, kvalifikuotiems naudoti tokius produktus, ir tik jie gali juos naudoti;
                              
                           
                                 2)
                              
                              
                                 turėtų būti naudojami saugūs darbo metodai ir saugios darbo sistemos, kad būtų užtikrintas kuo mažesnis pavojus, taip pat, jei reikia, turi būti naudojamos asmeninės apsaugos priemonės.“
                              
                           
               
      
         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm